google/wiki40b huggingface dataset:
आहारीय फास्फोरस

मानव शरीर में अधिकांश कैल्शियम मात्रा फासफोरस के यौगिकों के रूप में उपस्थित होता है, जैसे कैल्शियम फास्फेट। अतः फास्फोरस का उपयोग कैल्शियम के उपयोग से सम्बद्ध है। सामान्य हडडी और दांत की संरचना के लिए फास्फोरस की आवश्यकता रहती है जो भोजन को ऊर्जा में बदलते हैं। इसकी कमी के परिणाम स्वरूप साधारण कमजोरी, हडडी का दर्द और भूख की कमी होती है। इसकी अधिकता कैल्शियम को ग्रहण करने में बाधा पहुंचा सकती है।
हडडी टूटने में फास्फोरस स्वस्थ्य होने की प्रक्रिया में शीघ्रता लाता है और घाव से कैल्शियम की हानि को रोकता है। फास्फोरस स्त्रायविक स्वास्थ्य में मदद करता है और गुर्दो का अपशिष्ट बाहर निकालने में सहायक होता है। मैग्नेशियम या लौह की बहुलता फास्फोरस के भंडारण को रोक सकती है। सफ़ेद चीनी और उच्च वसा वाला आहार कैल्शियम-फास्फोरस सन्तुलन को बिगाड सकता है। प्रतम्ल हडिडयों की फ़ांस्फ़ोरस आपूर्ति कम कर देता है।

स्रोत

सम्पूर्ण अनाज और डबल रोटी, फ़लियां.दाले, दूध और दूध के उत्पाद, बीज, गिरीदार फ़ल, अंडे, मछली, मुर्गे और मांस इसके महत्वपूर्ण स्रोत है।
आकाशवाणी

घरेलू सेवाएं

आकाशवाणी की बहुत भषाओं में विभिन्न सेवाएं हैं जो प्रत्येक देश भर के विभिन्न क्षेत्रों में कार्यरत हैं।

विविध भारती

विविध भरती आकाशवाणी की सबसे लोकप्रिय-ज्ञात सेवा है। इसे विज्ञापन प्रसारण सेवा bhi कहा जाता है।
शंखेश्वर पद्मावती तीर्थ

मेहसाना के शंखेश्वर में स्थित यह जैन तीर्थस्थल 125 फीट ऊंची पदमावती देवी की आकर्षक प्रतिमा के लिए प्रसिद्ध है। पदमावती देवी की मूर्ति के अलावा सरस्वती देवी, महालक्ष्मी देवी, नकोडा भरवजी और मनीभद्रवीर की प्रतिमाएं भी यहां देखी जा सकती हैं। इस तीर्थस्थल में यात्रियों के ठहरने की व्यवस्था है। इस तीर्थ के निकट ही 108 भक्तिविहार पार्श्‍वनाथ, श्री अगम मंदिर तीर्थ, भक्तामर मंदिर और गुरूमंदिर भी देखे जा सकते हैं।
ऋक्ष

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
प्रतिपुरुष

प्रतिपुरुष वह व्यक्ति होता है जो किसी कार्य पर उस कार्य को करने वाले का प्रतिनिधि स्वरूप होता है। "प्रतिपुरुष" (डिप्टी) पद या पदवी भी होती है। यह आमतौर पर उस व्यक्ति के लिए प्रयुक्त होता है जो "उपकमांडर" होता है। जैसे "उप मास्टर" वह होता है जो मास्टर के वहाँ ना होने की स्थिति में उसके दायित्वों को सम्हालता है। "उप कंडकटर" मुख्य कंडकटर के उपस्थित ना होने की स्थिति में ऑर्केस्ट्रा का कार्य-संचालन करता है। "उप प्रधानमंत्री", प्रधानमंत्री की अनुपस्थिति में कार्य-संचालन करता है।
गांधारी

गांधारी महाभारत की एक पात्र हैं। वो महाराज धृतराष्ट्र की पत्नी थी और प्रमुख खलनायक दुर्योधन की माँ थीं। गांधारी देख सकती थीं लेकिन पति के आँखों से विकलांग होने के कारण उन्होंने खुद की आँखों पर भी हमेशा के लिए एक पट्टी बाँध ली थी। महाभारत के अनुसार वो सौ पुत्रों की माता थीं।
विचित्र पदार्थ

भौतिकी में विचित्र पदार्थ (exotic matter, ऍक्ज़ोटिक मैटर) ऐसा कोई पदार्थ होता है जिसमें आधारण पदार्थ की तुलना में कोई विचित्र गुण हो। साधारण पदार्थ उप-परमाणु स्तर पर बैरयॉनों का बना होता है, मसलन प्रोटॉन, न्युट्रॉन, इत्यादि। इसलिए विचित्र पदार्थों की एक परिभाषा यह भी है कि इनकी रचना ग़ैर-बैरयॉन कणों से हुई होती है। श्याम पदार्थ, ऋण-द्रव्यमान (negative mass, यानि शून्य से कम द्रव्यमान रखने वाला पदार्थ) और सम्मिश्र द्रव्यमान (complex mass, जिसका द्रव्यमान सम्मिश्र संख्या हो) इसके कुछ उदाहरण हैं।
पाण

राजस्थान में फसलो मे पानी देने की प्रक्रिया को पाण कहा जाता है|
चारा घोटाला

चारा घोटाला स्वतन्त्र भारत के बिहार प्रान्त का सबसे बड़ा भ्रष्टाचार घोटाला था जिसमें पशुओं को खिलाये जाने वाले चारे के नाम पर 950 करोड़ रुपये सरकारी खजाने से फर्जीवाड़ा करके निकाल लिये गये। सरकारी खजाने की इस चोरी में अन्य कई लोगों के अलावा बिहार के तत्कालीन मुख्यमन्त्री लालू प्रसाद यादव व पूर्व मुख्यमन्त्री जगन्नाथ मिश्र पर भी आरोप लगा। इस घोटाले के कारण लालू यादव को मुख्यमन्त्री के पद से त्याग पत्र देना पड़ा। 
लोकसभा में प्रमुख विपक्षी दल भारतीय जनता पार्टी द्वारा इस मुद्दे को उठाया गया और सीबीआई जाँच की माँग की गयी। इस गबन की गूँज न सिर्फ़ भारत में बल्कि अमेरिका और ब्रिटेन में भी सुनायी दी जिससे भारत की राजनीति बदनाम हुई। हालांकि यह घोटाला 1996 में हुआ था लेकिन जैसे-जैसे जाँच हुई इसकी पर्तें खुलती गयीं और लालू यादव व जगन्नाथ मिश्र जैसे कई सफेदपोश नेता इसमें शामिल नजर आये। मामला लगभग दो दशक तक चला। मीडिया ने भी इसमें महत्वपूर्ण भूमिका निभायी जिसके चलते सीबीआई और न्यायपालिका अपनी-अपनी कार्रवाई में कोई कोताही नहीं कर पायी।
लालू प्रसाद यादव और जदयू नेता जगदीश शर्मा को घोटाला मामले में दोषी करार दिये जाने के बाद लोक सभा से अयोग्य ठहराया गया। चुनाव आयोग के नये नियमों के अनुसार लालू प्रसाद अब 11 साल तक लोक सभा चुनाव नहीं लड़ पायेंगे। उच्चतम न्यायालय ने चारा घोटाला में दोषी सांसदों को संसद की सदस्यता से अयोग्य ठहराये जाने से बचाने वाले प्रावधान को भी निरस्त कर दिया है। लोक सभा के महासचिव एस० बालशेखर ने यादव और शर्मा को सदन की सदस्यता के अयोग्य ठहराये जाने की अधिसूचना जारी कर दी। लोक सभा द्वारा जारी इस अधिसूचना के बाद संसद की सदस्यता गँवाने वाले लालू प्रसाद यादव भारतीय इतिहास में लोक सभा के पहले सांसद हैं और जनता दल यूनाइटेड के एक अन्य नेता जगदीश शर्मा दूसरे, जिन्हें 10 साल के लिये अयोग्य ठहराया गया।
मॉन्ट्रियल अलॉतेस

मॉन्ट्रियल अलॉतेस, एक प्रसिद्ध कैनेडियन फुटबॉल टीम है, जो मॉन्ट्रियल में आधारित है। वे कैनेडियन फुटबॉल लीग में खेलते हैं।
जसवंत थड़ा

जोधपुर दुर्ग मेहरानगढ़ के पास ही सफ़ेद संगमरमर का एक स्मारक बना है जिसे जसवंत थड़ा कहते हैं। इसे सन 1899 में जोधपुर के महाराजा जसवंत सिंह जी (द्वितीय)(1888-1895) की यादगार में उनके उत्तराधिकारी महाराजा सरदार सिंह जी ने बनवाया था। यह स्थान जोधपुर राजपरिवार के सदस्यों के दाह संस्कार के लिये सुरक्षित रखा गया है। इससे पहले राजपरिवार के सदस्यों का दाह संस्कार मंडोर में हुआ करता था। इस विशाल स्मारक में संगमरमर की कुछ ऐसी शिलाएँ भी दिवारों में लगी है जिनमे सूर्य की किरणे आर-पार जाती हैं। इस स्मारक के लिये जोधपुर से 250 कि, मी, दूर मकराना से संगमरमर का पत्थर लाया गया था। स्मारक के पास ही एक छोटी सी झील है जो स्मारक के सौंदर्य को और बढा देती है इस झील का निर्माण महाराजा अभय सिंह जी (1724-1749) ने करवाया था। जसवंत थड़े के पास ही महाराजा सुमेर सिह जी, महाराजा सरदार सिंह जी, महाराजा उम्मेद सिंह जी व महाराजा हनवन्त सिंह जी के स्मारक बने हुए हैं। इस स्मारक को बनाने में 2,84,678 रूपए का खर्च आया था।
नोवाया ज़ेमल्या

नोवाया ज़ेमल्या (रूसी: Новая Земля; अंग्रेजी: Novaya Zemlya; नॉर्वेजियन: Gåselandet (हंस भूमि)), रूस के उत्तर और यूरोप के पूर्वोत्तर में आर्कटिक महासागर में स्थित एक द्वीपसमूह है, जिस पर स्थित झेलानिया अंतरीप यूरोप का सुदूरतम बिन्दु है। द्वीपसमूह का प्रशासन अर्खांगेल्स्क ओब्लास्ट के द्वारा नोवाया ज़ेमल्या द्वीप क्षेत्र के नाम से चलाया जाता है। इसका कुल क्षेत्रफल 90,650 किमी² है। नोवाया ज़ेमल्या दो प्रमुख द्वीपों सेवेर्नी (उत्तरी) और यूझनी (दक्षिणी) से मिलकर बना है जिन्हें संकीर्ण मटोच्किन जलडमरूमध्य पृथक करता है। नोवाया ज़ेमल्या कारा सागर को बेरिंट सागर से अलग करता हैं।
द्वीपसमूह की जनसंख्या 2716 (2002 जनगणना) है, जिसमे से 2622 लोग, नोवाया ज़ेमल्या जिले के बेलुश्या गुबा नामक शहरी क्षेत्र में रहते हैं। यहाँ के मूल निवासी नेनेट लोग हैं जिनकी संख्या लगभग 100 है, जीवन निर्वाह के लिए मछली पकड़ने, जानवर पकड़ने, ध्रुवीय भालू और सील के शिकार जैसे व्यवसायों में लगे हैं।
शीत युद्ध के वर्षों के दौरान नोवाया ज़ेमल्या एक संवेदनशील सैन्य क्षेत्र था, सोवियत वायु सेना ने द्वीप के दक्षिणी हिस्से में स्थित रोगाशेवो में अपना सैन्य अड्डा स्थापित किया था। इस अड्डे को मुख्य रूप से ना सिर्फ इंटरसेप्टर विमान प्रचालन के लिए इस्तेमाल किया जाता था बल्कि यह पास ही स्थित परमाणु परीक्षण क्षेत्र को सैन्य सहायता भी प्रदान करता था। यह आज तक के सबसे शक्तिशाली परमाणु विस्फोट ज़ार बोम्बा का भी परीक्षण स्थल था जिसका विस्फोट 1961 में किया गया था।
अखिल अय्यर

अभिनय

इन्होंने 2014 में फ़िल्म लेकर हम दीवाना दिल से अपने बॉलीवुड फ़िल्म में अभिनय की शुरुआत की। इस फ़िल्म में इनके किरदार का नाम महेश है।
जन्म कुंडली

ज्योतिष से जीवन के रहस्य खोलने के लिए जन्म समय के अनुसार कुण्डली बनाना जरूरी होता है,अक्सर कुंडली बनाने के बाद उसके अन्दर भावो के अनुसार ग्रहों का विवेचन कैसे किया जाता है इस बात पर लोग अपने अपने ज्ञान के अनुसार कथन करते है,कई बार तो मैंने देखा है की कुंडली देखते ही कहना शुरू कर देते है की यह बात है इस बात का होना यह बात हुयी है लेकिन जो कुंडली को पूंछने के लिए आया है वह अपनी बात को कह ही नहीं पाया और तब तक दूसरे का नंबर आ गया,अपनी कुंडली को अपने आप जब तक पढ़ना नहीं आयेगा तब तक जीवन के भेद आप अपने लिए नहीं खोल पायेंगे,हर व्यक्ति के लिए तीन बाते जरूरी है की वह अपने समय को पहिचानना सीखे उसके बाद अपनी बात को दूसरे को समझना सीखे और तीसरी बात है की जब दुःख या कष्ट का समय है बीमारी है तो उसका अपने आप ही इलाज करना सीखे.समय को सीखना ज्योतिष कहलाता है और अपनी बात को समझाने की कला को मास्टर के रूप में जाना जाता है तीसरी बात जीवन के अन्दर आने वाली बीमारियों को दूर करने के लिए वैद्य का होना भी जरूरी है,बाकी के काम जो जीवन में अपने लिए जरूरी है वे केवल कमाने खाने के लिए और लोगो के साथ रहने तथा आगे की संतति को चलाने से ही जुड़े होते है.ज्योतिष के अनुसार जब भेद खोले जा सकते है तो क्यों न भेद को खोल कर अपने हित के लिए देखा जाए और जो दिक्कत आने वाली है उसका निराकारण खुद के द्वारा ही कर लिया जाए तो कितना अच्छा होगा.आज कल कुंडली बनाने के लिए ख़ास मेहनत नहीं करनी पड़ती है कुंडली को बनाने के लिए बहुत से सोफ्ट वेयर आ गए उनके द्वारा अपनी जन्म तारीख और समय तथा स्थान के नाम से आप अपनी कुंडली को आसानी से बना सकते है.
डेविड हार्डिमन

डेविड हार्डिमन आधुनिक भारत के एक इतिहासकार और सबाल्टर्न अध्ययन समूह के एक संस्थापक सदस्य है। हार्डिमन का जन्म पाकिस्तान के रावलपिंडी शहर में हुआ और शिक्षा-दीक्षा इंग्लैंड में हुई। वर्ष १९७० में लंदन स्कूल ऑफ इकॉनॉमिक्स से स्नातक किया और १९७५ में ससेक्स विश्वविद्यालय से दक्षिण एशियाई इतिहास में डी.फिल प्राप्त किया। वह वर्तमान में वारविक विश्वविद्यालय में इतिहास विभाग के एक प्राध्यापक है।
वैशाख कृष्ण अष्टमी

वैशाख कृष्ण अष्टमी भारतीय पंचांग  के अनुसार द्वितीय माह की तेइसवी तिथि है, वर्षान्त में अभी ३०७ तिथियाँ अवशिष्ट हैं।
अर्जेंटीना राष्ट्रीय फुटबॉल टीम

अर्जेंटीना फीफा विश्व कप 2018 टीम

2018 के फुटबॉल विश्व कप के लिए अर्जेंटीना टीम घोषित की गई है। तब तक, आप अर्जेंटीना की वर्तमान टीम देख सकते हैं, जिसमें से अंतिम 23 खिलाड़ी विश्व कप के लिए रूस जाएंगे।
गोलकीपर: सर्जियो रोमेरो (मैनचेस्टर यूनाइटेड), विलफ्रेडो Caballero (चेल्सी), Nahuel गुज़मान (UANL), अरमानी फ्रेंको (रिवर प्लेट) 
रक्षकों: गेब्रियल Mercado (सेविला), क्रिस्टियन अनसाल्डी (टोरिनो), एडुवर्डो सैलवियओ (बेनफिका), जेविअर माशेरैनो (हेबै चीन फॉर्च्यून), निकोलस ओटामेंडी (मैनचेस्टर सिटी), जर्मन पेजज़ेला (फिओरेंटीना), फ़ेडेरिका फ़ेज़ियो (रोमा), मार्कोस रोजो ( मैनचेस्टर यूनाइटेड), निकोलास टैगलिफिको (अजाक्स), मार्क Acuna (स्पोर्टिंग सीपी), रामिओ फ्यन्स मोरी (एवर्टन) 
मिडफील्डर: मैनुएल लनज़िनी (वेस्ट हैम), Leandro पेरेडेस (जेनिट), रिकार्डो सेंचुरियन (दौड़), मैक्सिमिलानो मेज़ा (इंडिपेंडिएंटे), लूकस बिग्लिया (मिलान), गुइडो Pizarro (सेविला), एंज़ो पेरेस (रिवर प्लेट), कभी बनेगा (सेविला ), जिओवानी लो सेल्सो (पेरिस सेंट-जर्मन), रोड्रिगो बटाग्लिया (स्पोर्टिंग सीपी), एंजेल डी मारिया (पेरिस सेंट-जर्मन), क्रिस्टियन पैवन (बोका जूनियर्स), पाब्लो पेरेस (बोका जूनियर्स) 
फॉरवर्ड: पॉलो डिबाला (जुवेंटस), डिएगो पेरो्टी (रोमा), लियोनेल मेसी (बार्सिलोना), सर्जियो एग्वेरो (मैनचेस्टर सिटी), गोन्ज़ालो हिग्वेन (जुवेंटस), Lautaro मार्टिनेज (दौड़), मौरो इकार्डी (इंटर)
टर्की गृद्ध

टर्की गिद्ध (Cathartes aura), जिसे उत्तरी अमेरिकी क्षेत्रों में से कुछ में तुर्की गिद्ध (या सिर्फ गिद्ध) एवं कुछ कैरेबियन क्षेत्रों मेंजॉन क्रो या कैर्रियन क्रो नाम से भी जाना जाता है, नवीन विश्व गृद्धों की श्रेणी में सबसे व्यापक गिद्ध है। Cathartidae परिवार के Cathartes जीनस में तीन में से एक प्रजाति टर्की गृद्ध दक्षिण कनाडा से दक्षिण अमरीका के दक्षिणतम छोर तक व्याप्त है। यह खुले और अर्ध-खुले क्षेत्रों, उपोष्णकटिबन्धीय वनों, झाड़ीदार वनों, चरागाह क्षेत्रों एवं मरुस्थलों का निवासी है।
अन्य नवीन विश्व गृद्धों की ही भांति, यह भी यूरोप, एशिया या अफ़्रीका के पुरातन विश्व गृद्धों से निकटता से सम्बन्धित नहीं है।  की तरह सभी नई दुनिया के गिद्धों नहीं है, यह बारीकी से संबंधित करने के लिए पुरानी दुनिया के गिद्धों से यूरोप, अफ्रीका और एशिया है । दोनों समूह दृढ़ता से एक दूसरे के समान है, क्योंकि संसृत विकास; प्राकृतिक चयन प्रायः समान तरह के शरीर की संरचना में सहायक होते हैं जिससे कि वे स्वतंत्र रूप से समान स्थिति के अनुकूल हो जाते हैं। 
तुर्की गिद्ध है एक स्कॅवेन्जर है और प्रायः पूर्णतया रूप से सड़े हुए अवशेषों पर ही निर्भर रहता है। यह अपने भोजन अपने तेज आँखें और गंध से, नीची उड़ान भर कर अवशोषित मृत अवशेषों से निकलने वालि वाष्प को पहचान कर किया करता है। यह अपने घोंसले गुफाओं, खोखले पेड़ या झाड़ियों में बनाता है। प्रत्येक वर्ष यह आम तौर पर उठता दो बच्चे पैदा करता है। इसके बहुत ही कम प्राकृतिक शिकारी या भोजक हैं। संयुक्त राज्य अमेरिका में, गिद्धों को प्रवासी पक्षी संधि के कार्य 1918 के तहत वैधानिक संरक्षण प्राप्त है।
मापूतो बंदरगाह

यह मोजांबिक का एक प्रमुख बंदरगाह है।
अँखियों के झरोखे से (1978 फ़िल्म)

संगीत

हर एक गाना लाजवाब है।
जो आज भी कानो मे मधुर रस घोल देता है।आज की आपाधापी के दौर मे ये गाने कानों को मन को सुकुन पहुंचाते हैं।रवींद्र जैन ने अपने गीतकार और गायकों हेमलता शैलेंद्र सिंग के साथ जादुई काम किया है।चाहे वो भजन हो जो हिंदी दोहा चौपाई का परिचय सबसे कराने वाला गीत हो या, शीर्षक गीत अंखियो के झरोखे से में  बरसात मे भीगी हुई सुंदरतम बंबई ,,,या कई दिन से मुझे ,,,मे सागर से अटखेलियॉं करते सचिन रंजीता।,या एक दिन तुम बहुत बड़े बनोगे मे कॉलेज के सब लोगों का स्थिर हो जाने वाली परिकल्पना,,,,सब जबरदस्त हैं जो गीतो को दर्शनीय बनाचुके हैं,और
जाते हुए  ये गीत तो बस जार जार रोने पर मजबूर कर देता है।कुल मिलाकर अप्रतिम कार्य किया गया है।
सुभाष मानिकपुरी छत्तीसगढिया के विचार हैं ये सब जो आज पहली बार लिख रहा है
।सब गानों का फिल्मॉंकन जिन जिन स्थलों पर और जिस बरसात के मौसम मे हुआ है, वो असीम सुख शॉंति प्रदान करते हैं।

रोचक तथ्य

बहुत हि अछि फिल्म है 
प्रेम और त्याग कि कहनि है ।जब यह फिल्म लगी तो मैं पॉंच साल का था फिल्मों की समझ नहीं थी पर इसके गाने जगदलपुर मे छाये हुए थे। जितनी बार देखता हूं उतनी ही अच्छी लगती है ।सब कलाकारों की बेहतरीन एक्टिंग बॉंधे रखती है।संवाद और संगीत तो लाजवाब है जिसके लिये बारबार इसे मैं देखपाता हूं।

नामांकन और पुरस्कार

सुभाष मानिकपुरी के भांजे सुयोग शर्मा की कलम से यह लिखा जाता है कि अंखियों के झरोखे से एक बहुत ही अच्छी फिल्म है तथा इसे किसी भी नामांकन और पुरस्कार किस श्रेणी में नहीं रखा जा सकता, यह उससे बहुत ऊपर है अकैडमी अवॉर्ड से भी बहुत ऊपर है।यह तो कहा नहीं जा सकता कि इसे राष्ट्रीय पुरस्कार मिला है लेकिन हां मिलना चाहिए था।
भाद्रपद शुक्ल दशमी

भाद्रपद शुक्ल दशमी भारतीय पंचांग  के अनुसार छठवें माह की दसवी तिथि है, वर्षान्त में अभी २०० तिथियाँ अवशिष्ट हैं।
बेगम अख़तर रियाजुद्दीन

बेगम अख़तर रियाजुद्दीन सितारा-ए-इम्तियाज़, एमए (अंग्रेज़ी) (بیگم اختر ریاض الدین) रियाज़-उद-दीन भी लिखा जाता है (जन्म 15 अक्टूबर 1928) एक पाकिस्तानी नारीवादी कार्यकर्ता हैं जो पहली आधुनिक उर्दू सफरनामा लेखक भी हैं। उसे उनके प्रयासों की मान्यता में कई पुरस्कार प्राप्त हुए हैं।

जीवन और परिवार

अख्तर जहान बेगम कलकत्ता पर 15 अक्टूबर 1928 में पैदा हुई था और 1949 में लाहौर के केनराड कॉलेज से स्नातक की उपाधि प्राप्त की। उन्होंने 1951 में गवर्नमेंट कॉलेज, लाहौर से अंग्रेजी में एमए की पढ़ाई की। उसने शिक्षण के व्यवसाय के साथ व्यावहारिक जीवन शुरू किया। 1952 से 1965 तक वह इस्लामिया कॉलेज फॉर विमेन, लाहौर में प्राध्यापक रही। मियां रियाजुद्दीन अहमद से शादी के बाद उसे बेगम रियाजुद्दीन के रूप में जाना जाने लगा। उनकी बेटी, सुश्री निगार अहमद, औरत फाउंडेशन की अध्यक्ष है। एक वरिष्ठ सिविल सेवक, जनाब रियाजुद्दीन, उर्दू लेखक, सलुद्दीन अहमद के भतीजे थे। जस्टिस सबाहुद्दीन अहमद और आसमा जहांगीर उसके पति की तरफ से रियाजुद्दीन से संबंधित हैं। 

साहित्यिक कैरियर

बेगम रियाजुद्दीन का साहित्यिक जीवन दो यात्रा वृत्तांत, धनक पर क़दम (1969) और सात-समुंदर पार (1963) पर आधारित है। अपने यात्रा वृत्तांतों में वह व्यंग्यपूर्ण टिप्पणियों के साथ-साथ अनूठी त्श्बीहों और विनोदी संकेतों का उपयोग करती है। वह एक अनौपचारिक शैली में लिखती है। उसका लेखन सरल और दिलचस्प है। उसके यात्रा वृत्तांत मानवीय मानसिकता के साथ-साथ सभ्यता और समाज को अंकित करते हैं।
देवेन्द्र बीशू

देवेन्द्र बीशू (अंग्रेजी :Devendra Bishoo ) (जन्म: ०६ नवम्बर १९८५ न्यू एम्सटरडम ,गुयाना ) एक वेस्टइंडीज क्रिकेट टीम के अंतर्राष्ट्रीय क्रिकेटर है जो एक दिवसीय अंतर्राष्ट्रीय तथा टेस्ट क्रिकेट में खेलते हैं। इन्होंने अपने वनडे कैरियर की शुरुआत २०११ क्रिकेट विश्व कप में  की थी। बीशू एक लेग−स्पिनर है।
रामगति उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

रामगति उपजिला बांग्लादेश के दक्षिण-पूर्वी भाग में, चट्टग्राम विभाग के लक्ष्मीपुर जिले में स्थित है।
स्वामी विरजानन्द (रामकृष्ण मिशन)

स्वामी विरजानन्द (10 जून 1873 – 30 मई 1951) रामकृष्ण मिशन के पूर्व अध्यक्ष थे। उनका मूल नाम कलिकृष्ण बसु था। वे सारदा देवी के शिष्य थे।
विद्युत शक्ति परिवर्तक

विद्युत इंजीनियरी, शक्ति इंजीनियरी और विद्युत शक्ति उद्योग में विद्युत शक्ति को एक रूप से अन्य रूप में बदलने वाले उप्करणों को विद्युत शक्ति परिवर्तक (इलेक्ट्रिक पॉवर कन्वर्टर) कहते हैं। उदाहरण के लिए, एसी/डीसी परिवर्तक, डीसी से डीसी परिवर्तक, आवृत्ति परिवर्तक,  डीसी शक्ति से एसी शक्ति परिवर्तक (या इन्वर्टर) आदि।
खुरई

खुरई का इतिहास

लोक कथाएं है कि महाभारतकाल में कौरवों ने राजा विराट की गायों का अपहरण कर इस नगर से गमन किया था उन गायों के असंख्य खुरों के चिन्हों के कारण इस नगर का नाम खुरई हुआ।
सन 1605 के आसपास खुरई गड़ौला को अरंगजेब ने परगना बना लिया जिसमें 161 गांव थे जिसमें एरण खुरई सहित 32 गांव राव खेमचंद्र दांगी को जागीर में दे दिए गए.   
1707 ईस्वी में खेमचंद्र दांगी ने किले का निर्माण शुरू किया।   
1740 में खेमचंद्र की मृत्यु के बाद उनके पुत्र दीवान अचल सिंह तथा भूमणसिंह के कब्जे में 40 गांव मय निर्माण के चले गए जो 1752 तक रहे। 
1752 में किले पर पेशवाओं का अधिकार हुआ खुरई पेशवा के प्रतिनिधि गोविंद पंडित के कब्जे में यह चला गया। गोविंद पंडित ने किले तथा कस्बे को बढ़ाया और किले के पीछे एक मंदिर डोहिला बनवाया।  डोहिला को किले के पीछे खोदी गई झील से जोड़ दिया गया ये झील किले के दक्षिण में आज भी स्थित है।
1857 में भानगढ़ के राजा ने खुरई पर चढ़ाई कर दी तथा ब्रिटिश शासन द्वारा नियुक्त तहसीलदार अहमद किला समर्पित कर खुद भी विद्रोहियों के साथ हो गया व अपने हिसाब से अधिकारियों की नियुक्ति कर दी और 1858 तक वहां रहा।  मगर सरहिरोज़ ने भानगढ़ के राजा व उसकी सेना को बरोदिया नौनागिर के युद्ध में पराजित कर दिया तब राजा द्वारा खुरई खिमलासा में नियुक्त अधिकारियों समेत सभी लोग भाग गए। 
1861 में खुरई को सागर जिले में सम्मिलित किया गया और खुरई को तहसील का दर्जा प्राप्त हुआ।  खुरई  के प्रथम तहसीलदार पंडित नारायण राव हुए।  अदालत की स्थापना भी तहसील बनने के साथ 1862 में हो चुकी थी किले भवन का उपयोग तहसील कचहरी के लिए किया गया। 
1864 में कर्नल TW ने किले में 2 खंभों का निर्माण कराया वह खंबे आज भी किले में मौजूद है। 
1885 में नगर का प्रथम स्कूल उर्दू स्कूल के रूप में प्रारंभ हुआ जो किला भवन की ऊपरी मंजिल में संचालित हुआ करता था। 
1893 में खुरई नगर पालिका का गठन  हुआ था उस वक्त मध्यप्रदेश की सबसे बेहतरीन नगर पालिकाओं में इंदौर तथा खुरई का नाम हुआ करता था। 
1893 में खुरई कृषि मंडी की स्थापना हुई थी जो मध्यप्रदेश की सबसे पुरानी मंडियों में गिनी जाती है..
1904 तक खुरई पुलिस थाने का निर्माण भी हो चुका था। 
1901 में हिन्दी मेन बोर्ड शाला स्थापित हुई जिसे 1945 के पश्चात पहली से आठवीं तक का दर्जा प्राप्त हुआ जो आज किला पूर्व माध्यमिक शाला के नाम से संचालित है।
खुरई से पहली बार वर्ष 2019 में छात्र "सुभाष कुर्मी" ने कृषि विज्ञान संकाय से प्रदेश में दूसरा स्थान प्राप्त कर खुरई को गौरवान्वित किया ।

(विधानसभा के सदस्य)

1951 गया प्रसाद मथुरा प्रसाद, रामलाल बालचंद (कांग्रेस)
1957 भदई हलके, ऋषभ कुमार मोहनलाल (कांग्रेस)
1962 नंदलाल परमानन्द (कांग्रेस)
1967 के एल चौधरी (भारतीय जन संघ)
1972 लीलाधर (कांग्रेस)
1977 राम प्रसाद (जनता पार्टी)
1980 हरिशंकर मंगल प्रसाद अहिरवार (कांग्रेस)
1985 मालती अरविन्द कुमार (कांग्रेस)
1990 धरमु राय (भारतीय जनता पार्टी)
1993 धरमु राय (भारतीय जनता पार्टी)
1998 धरमु राय (भारतीय जनता पार्टी)
2003 धरमु राय (भारतीय जनता पार्टी)
2008 अरुणोदय चौबे (कांग्रेस)
2013 भूपेंद्र सिंह (भारतीय जनता पार्टी)
2018 भूपेंद्र सिंह (भारतीय जनता पार्टी)
किशनगढ़ बास विधानसभा क्षेत्र (राजस्थान)

किशनगढ़ बास विधानसभा क्षेत्र राजस्
थान का एक विधानसभा क्षेत्र 
है।
रबड़ी

रबड़ी एक प्रकार का पकवान है जो दूध को खूब उबाल कर व उसे गाढ़ा करके बनाया जाता है। भावप्रकाशनिघण्टु के अनुसार बिना जल छोड़े दूध को जितना ही अधिक औटाया जाये वह उतना ही अधिक गुणकारी, स्निग्ध (तरावट देने वाला), बल एवं वीर्य को बढ़ाने वाला हो जाता है। इसमें यदि खाँड या चीनी मिला दी जाये तो रबड़ी या राबड़ी बन जाती है। यह खाने में बहुत अधिक स्वादिष्ट होती है परन्तु देर से हजम होती है।
स्वामी ब्रह्मानन्द

स्वामी ब्रह्मानन्द (21 जनवरी 1863 - 10 अप्रैल 1922) रामकृष्ण मिशन के प्रथम संघाध्यक्ष थे। उनका पूर्वाश्रम नाम 'राखाल चन्द्र घोष' था। रामकृष्ण परमहंस ने उन्हें मानस-पुत्र के रूप में ग्रहण किया। भक्त मंडली में वे 'राजा महाराज' के नाम से जाने जाते हैं।

जन्म और बचपन

स्वामी ब्रह्मानन्द का जन्म 21 जनवरी,1863 को कोलकाता के निकट स्थित शिकरा नामक ग्राम में हुआ। उनका पूर्व नाम था राखालचन्द्र घोष। पिता आनन्द मोहन घोष के वे बड़े बेटे थे। किशोर उम्र में ही उनका विवाह करवा दिया गया था।

विवेकानन्द और रामकृष्ण के साथ मिलन

बारह वर्ष की उम्र में उच्चशिक्षा के लिए वे कोलकाता आये। यहीँ पर उनकी मित्रता नरेन्द्रनाथ से हुआ।
प्रेमघनविग्रह श्रीरामकृष्ण के आकर्षण से उनका आगमन दक्षिणेश्वर में हुआ था।श्रीरामकृष्ण ने राखाल को अपना मानस पुत्र के रूप में ग्रहण किये थे।

ब्रह्मानन्द के नाम पर बनी संस्थाएँ

उनके शिष्य योगिंद्रनाथ टैगोर ने १९१२ में बरानगर, कोलकाता में उनके नाम पर एक स्कूल की स्थापना की। टैगोर ने स्कूल का नाम "ब्रह्मानंद बालकाश्रम" रखा था, जिसे अब बरानगर रामकृष्ण मिशन आश्रम उच्च विद्यालय के रूप में जाना जाता है।